Psalam (Šarić) 80.
Upravitelju pjevačkoga zbora; po napjevu: "Ljiljani"; svjedočanstvo; psalam Asafov.

1Pastire Izraelov, čuj, koji si Josipa čuvao kao ovce, koji stoluješ nad kerubinima, sijevni 

2Pred Efraimom, Benjaminom i Manasehom: probudi junačku jakost svoju; izađi da nas spasiš! 

3Bože, okreni sudbinu našu daj da zasja lice tvoje i bit ćemo spašeni. 

4Gospode, Bože nad vojskama nebeskim, dokle ćeš se još gnjeviti unatoč vapajima naroda svojega? 

5Kruhom suznim hranio si ga, suzama si ga obilno napajao. 

6Činiš, da se oko nas svađaju susjedi naši; neprijatelji se naši smiju nama. 

7Bože nad vojskama nebeskim, okreni sudbinu našu; daj da zasja lice tvoje i tada ćemo se spasiti. 

8Iz Egipta si prenio lozu, prognao si narode i nju zasadio. 

9Iskrčio si za nju, i ona se ukorijeni, i proširi se daleko preko zemlje: 

10 Pokri gore sjenom svojom i cedre Božje granama svojim 

11 Pruži prutove svoje do mora i ogranke svoje do rijeke. 

12 Zašto si joj sada srušio ogradu, da s nje trga, koji prolazi putem, 

13 Da je podgriza gorski vepar, da je jede poljska zvijer? 

14 Bože nad vojskama nebeskim, pogledaj opet s neba i vidi i pobrini se za vinograd svoj! 

15 Za sad ovaj, što ga je zasadila desnica tvoja, za mladicu, što si je podigao sebi! 

16 Kao smeće popaljena je ognjem. Neka propadnu od srdžbe lica tvojega! 

17 Ali ruka tvoja neka počiva na čovjek desnice tvoje, nad sinom čovječjim, kojega si podigao sebi! 

18 Nećemo više ostaviti tebe; daj nam život i tada ćemo slaviti ime tvoje. 

19 Gospode, Bože nad vojskama nebeskim, okreni sudbinu našu; daj da zasja lice tvoje i tada ćemo se spasiti. 

Psalmi (Šarić)